CELEX: 22020D0826
Language: mt
Date: 2019-03-29 00:00:00
Title: Deċiżjoni tal-Kumitat Konġunt taż-ŻEE Nru 73/2019 tad-29 ta’ Marzu 2019 li temenda l-Anness II (Regolamenti tekniċi, standards, ittestjar u ċertifikazzjoni) u l-Anness IV (Enerġija) tal-Ftehim ŻEE [2020/826]

2.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 210/43
               
            
         DEĊIŻJONI TAL-KUMITAT KONĠUNT TAŻ-ŻEE Nru 73/2019
         tad-29 ta’ Marzu 2019
         li temenda l-Anness II (Regolamenti tekniċi, standards, ittestjar u ċertifikazzjoni) u l-Anness IV (Enerġija) tal-Ftehim ŻEE [2020/826]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2018/543 tat-23 ta’ Jannar 2018 li jikkoreġi l-verżjoni bl-Ispanjol tar-Regolament ta’ Delega tal-Kummissjoni (UE) Nru 812/2013 li jissupplimenta d-Direttiva 2010/30/UE tal-Parlament Ewropew u tal-Kunsill f’dak li għandu x’jaqsam mat-tikkettar enerġetiku ta’ ħiters tal-ilma, tankijiet tal-misħun u pakketti magħmulin minn ħiter tal-ilma u minn apparat solari (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Għalhekk, l-Annessi II u IV tal-Ftehim ŻEE jenħtieġ li jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            L-inċiż li ġej jiżdied fil-punt 4t (ir-Regolament ta’ Delega tal-Kummissjoni (UE) Nru 812/2013) tal-Kapitolu IV tal-Anness II tal-Ftehim ŻEE:
            
                        “—
                     
                     
                        
                           32018 R 0543: Ir-Regolament ta” Delega tal-Kummissjoni (UE) 2018/543 tat-23 ta’ Jannar 2018 (ĠU L 90, 6.4.2018, p. 63).”
                     
                  
         
            Artikolu 2
            L-inċiż li ġej jiżdied mal-punt 11t (ir-Regolament Delegat tal-Kummissjoni (UE) Nru 812/2013) tal-Anness IV tal-Ftehim ŻEE:
            
                        “—
                     
                     
                        
                           32018 R 0543: Ir-Regolament ta’ Delega tal-Kummissjoni (UE) 2018/543 tat-23 ta’ Jannar 2018 (ĠU L 90, 6.4.2018, p. 63).”
                     
                  
         
            Artikolu 3
            It-test tar-Regolament Delegat (UE) 2018/543 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 4
            Din id-Deċiżjoni għandha tidħol fis-seħħ fit-30 ta’ Marzu 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, id-29 ta’ Marzu 2019.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 90, 6.4.2018, p. 63.
         
            (*1)  Ma huwa indikat l-ebda rekwiżit kostituzzjonali.